कुनै वेबसाइट खोल्न, ब्राउजरको एड्रेसबारमा वेबसाइटको ठेगाना (युआरएल र एड्रेस) हालेर इन्टर थिच्दा त्यसको रिक्वेस्ट इन्टरनेट सेवा प्रदायकको डिएनएस सरभरमा जान्छ । त्यसपछि सर्भरले वेबसाइटको आइपी ठेगाना ब्राउजरमा पठाउँछ । त्यसपश्चात वेबसाइट खुल्ने प्रक्रिया सुरु हुन्छ । गुगल, क्लाउडफेयर, नर्टन, कोमोडो, ओपन डिएनएस आदि केही कम्पनीले इन्टरनेट प्रयोग गर्दा सुरक्षा, सहजता, गति, गोपनियता तथा स्वतन्त्रता महसुस गर्न पाउन भन्ने उदेश्यका साथ डिएनएस सर्भर राखेका हुन्छन् । यसको प्रयोग सबैले गर्न सक्ने हुनाले यसलाई पब्लिक डिएनएस भनिएको हो ।
